stanford-oval/wikipedia huggingface dataset:
Sumbanmedestäjä
Levinneisyys

Sumbanmedestäjää tavataan Indonesiassa.
To the 5 Boroughs

| To the 5 Boroughs Beastie Boys |
| --- | --- | --- |

Studioalbumin tiedot
 Äänitetty : 2002 - 2004
 Julkaistu: 15. kesäkuuta 2004
 Tuottaja(t): Beastie Boys
 Tyylilaji: Hip hop
 Kesto: 44.37
 Levy-yhtiö: Capitol Records
Listasijoitukset
  4.
Beastie Boysin muut julkaisut
| The Hiatus Is Back Off, Again 2004 | To the 5 Boroughs 2004 | Solid Gold Hits 2005 |
To the 5 Boroughs on Beastie Boysin kuudes studioalbumi, joka julkaistiin 14. kesäkuuta 2004 maailmanlaajuisesti ja vuorokauden päästä Yhdysvalloissa. Albumi debytoi sijalla #1 Billboard 200 -albumilistalla ja sitä myytiin 360 000 kappaletta ensimmäisellä viikollaan.
Kappaleet

"Ch-Check It Out" – 3:12
"Right Right Now Now" – 2:46
"3 the Hard Way" – 2:48
"It Takes Time to Build" – 3:11
"Rhyme the Rhyme Well" – 2:47
"Triple Trouble" – 2:43
"Hey Fuck You" – 2:21
"Oh Word?" – 2:59
"That's It That's All" – 2:28
"All Lifestyles" – 2:33
"Shazam!" – 2:26
"An Open Letter to NYC" – 4:18
"Crawlspace" – 2:53
"The Brouhaha" – 2:13
"We Got The" – 2:27
"Now Get Busy" [Japanin bonusraita] - 2:25
(Australian 2-CD-versio)
An Open Letter to NYC
Rizzle Rizzle Nizzle Nizzle (Remix kappaleelle "Right Right Now Now")
MTL Reppin for the 514 (Remix kappaleelle "Right Right Now Now")
Sabotage (live)
Brr Stick Em
Singlet

"Ch-Check It Out", julkaistu toukokuussa 2004
"Triple Trouble", julkaistu heinäkuussa 2004
"Right Right Now Now"
"An Open Letter to NYC"
Listasijoitukset

Albumi
| Vuosi | Lista | Sijoitus |
| --- | --- | --- |
| 2004 | The Billboard 200 | #1 |
| 2004 | Internetin albumilista | #1 |
| 2004 | Kanadan albumilista | #1 |
| 2004 | Top Hip-Hop/R&B Albums | #1 |
| 2004 | Britannian albumilista | #1 |

Singlet
| Vuosi | Single | Lista | Sijoitus |
| --- | --- | --- | --- |
| 2004 | "Ch-Check It Out" | Billboard Hot 100 | #68 |
| 2004 | "Ch-Check It Out" | Modern Rock Tracks | #1 |
| 2004 | "Ch-Check It Out" | Kanadan singlelista | #1 |
| 2004 | "Triple Trouble" | Modern Rock Tracks | #11 |
| 2004 | "Right Right Now Now" | Modern Rock Tracks | #25 |
| 2005 | "An Open Letter to NYC" | Britannian singlelista | #38 |
Arvostelut

Desibeli.net:
Soundi:
Auerbach

Auerbach voi tarkoittaa seuraavia:
Berthold Auerbach (1812−1882), saksalainen kirjailija
Dan Auerbach  (s. 1979), yhdysvaltalainen kitaristi, laulaja ja musiikkituottaja
Erich Auerbach (1892–1957), saksalainen filologi ja kirjallisuuskriitikko
Frank Auerbach (1931–2024), brittiläinen taidemaalari
Johannes Ilmari Auerbach (1899–1950), saksalainen kuvanveistäjä ja taidemaalari
Leopold Auerbach (Averbach, 1903–1937), neuvostoliittolainen poliitikko ja kirjallisuusvaikuttaja
Lera Auerbach (s. 1973), venäläinen säveltäjä, pianisti ja kirjailija
Oscar Auerbach (1905–1997), yhdysvaltalainen patologi
Red Auerbach (1917–2006), yhdysvaltalainen koripallovalmentaja
Auerbach Saksin osavaltiossa Saksassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Auerbach”, voi hakea sivunnimihaulla, laajalla sivunnimihaulla tai tekstihaulla.
Jussi Välimäki

Välimäki Moksi-Leustun erikoiskokeella Suomen rallissa vuonna 2006
Jussi Välimäki (s. 10. syyskuuta 1974 Tampere) on suomalainen ralliautoilija. Välimäen kartanlukijana toimi Jarkko Kalliolepo. Ensimmäisen rallinsa Välimäki ajoi vuonna 1993.
Välimäki voitti FIA:n Aasian-Tyynenmeren rallisarjan mestaruuden vuonna 2005 ja on ainoa tähän yltänyt suomalainen. Lisäksi hän on saavuttanut ralliautoilun Suomen mestaruuden vuonna 2007 isossa A-ryhmässä.
Välimäki lopetti aktiiviuransa vuonna 2011.
Maa aikojen alussa

| Maa aikojen alussa> The Land Before Time |
| --- | --- |
 Alkuperäinen mainosjuliste.
Ohjaaja:  Don Bluth
Käsikirjoittaja:  Stu Krieger Judy Freudberg Tony Geiss
Tuottaja:  Don Bluth Gary Goldman John Pomeroy
Säveltäjä:  James Horner
Kuvaaja:  Jim Mann
Leikkaaja:  John K. Carr Dan Molina
Tuotantosuunnittelija:  Steven Spielberg
Pääosat:  Gabriel Damon  Pat Hingle  Candy Hutson  Judith Barsi  Will Ryan  Helen Shaver  Burke Byrnes  Bill Erwin
Valmistustiedot
Valmistusmaa:   Yhdysvallat   Irlanti
Tuotantoyhtiö:  Universal Pictures Amblin Entertainment Sullivan Bluth Studios
Levittäjä:  UIP-Dunafilm Netflix Universal Studios
Ensi-ilta:   18. marraskuuta 1988   8. joulukuuta 1989
Kesto:  69 min
Alkuperäiskieli:  englanti
Budjetti:  12,5 miljoonaa $
Tuotto:  84 460 846 $
Seuraaja:  Maa aikojen alussa II
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Maa aikojen alussa (The Land Before Time) on yhdysvaltalainen animaatioelokuva, joka oli samalla Maa aikojen alussa -elokuvasarjan ensimmäinen elokuva. Sen ohjasi Don Bluth ja käsikirjoittivat Judy Freudberg, Tony Geiss sekä Stu Krieger. Vuonna 1988 valmistuneen elokuvan vastaavina tuottajina ovat olleet Steven Spielberg ja George Lucas. Se myös huomioitiin Saturn- ja Young Artist -ehdokkuuksilla vuosina 1989 ja 1990.
Elokuvan tuotantoa edelsi mittava tutkimustyö. Tutkijat vierailivat mm. Luonnonhistorian museoissa New Yorkissa ja Los Angelesissa sekä Smithsonian-instituutissa Washington D.C:ssä. Elokuvaa tehneiden taiteilijoiden oli luotava uskottava maisema ja eläimet. Piirroselokuvassa taustalla on yhtä tärkeä merkitys kuin pääkuvilla. Piirtäjät tekivät elokuvaa varten yli 600 taustakuvaa. lähde?
Tarina

Elokuvan tarina kerrotaan vastasyntyneen apatosauruksen, Pikkutassun kautta. Dinosaurukset vaeltavat laumassa pois elottomaksi kuivuneesta kotilaaksostaan. Matkan alussa Terävähammas (Tyrannosaurus rex) hyökkää ja Pikkutassun äiti yrittää taistella sitä vastaan mutta saa surmansa, joten Pikkutassun on yksin selviydyttävä matkasta Suureen laaksoon, missä kaikille riittää vettä ja ruokaa vuosiksi eteenpäin. Matkalla Pikkutassu kohtaa neljä muuta eksynyttä dinosauruksenpoikasta (Alli, Petri, Sera ja Piikki), ja vaikka kaikki viisi ovat eri lajia, ne ymmärtävät, että vain yhdessä ne voivat selviytyä vaarallisesta matkasta.
Äänirooleissa

| Hahmo | Alkuperäinen ääni | Suomenkielinen ääni | Dinosauruslaji | Huomioita |
| --- | --- | --- | --- | --- |
| Kertoja | Pat Hingle | Pekka Simola |  |  |
| Pikkutassu | Gabriel Damon | Kasimir Pennanen | Apatosaurus |  |
| Pikkutassun äiti | Helen Shaver | Ulla-Maija Savolainen-Häkkä | Apatosaurus |  |
| Sera | Candace Hutson | Satu Nurmi | Triceratops |  |
| Seran isä | Burke Byrnes | Jarmo Harjula | Triceratops |  |
| Alli | Judith Barsi | Anu Parviainen | Saurolophus |  |
| Petri | Will Ryan | Mona Kortelampi | Pteranodon | joidenkin lähteiden mukaan pterodactyl |
| Piikki |  | Jarmo Harjula | Stegosaurus | hahmo ei puhu alkuperäisessä versiossa |
| Tonkija | Pat Hingle | Esko Nevapuro | Scolosaurus |  |
| Pikkutassun isoisä | Bill Erwin |  | Apatosaurus | poisleikattu rooli |
| Terävähammas | Frank Welker | Frank Welker | Tyrannosaurus |  |
Ääniraita

Tunnuslaulun "If We Hold On Together" lauloi Diana Ross. Ääniraidan sävelsi James Horner. Se julkaistiin 21 marraskuuta, 1988.
"The Great Migration"
"Sharptooth and the Earthquake"
"Whispering Winds"
"If We Hold On Together"
"Foraging For Food"
"The Rescue/Discovery of the Great Valley"
"End Credits"
Poisleikatut kohtaukset

Tuottajina toimineet Steven Spielberg ja George Lucas pitivät joitakin elokuvassa olevia kohtia liian pelottavina pienimmille lapsille. Tämä johti elokuvan rankkaan sensurointiin ja useiden kohtausten poistamiseen. Osa poistetuista kohtauksista  sijoittui elokuvan alussa nähtävään terävähampaan hyökkäykseen, mutta myös loppua jouduttiin muuttamaan. Lopullinen versio eroaa huomattavasti alkuperäisestä: Pikkutassu ei löydä Suurta laaksoa elokuvan lopussa kuten leikatussa versiossa näkyy, vaan hän löytää sen yksin jo heti sen jälkeen kun on tapellut Seran kanssa, ja palaa sen jälkeen hakemaan muita. Kaiken kaikkiaan leikkaukset veivät elokuvasta noin 11 minuuttia valmiiksi animoitua materiaalia, alkuperäisen pituuden ollessa noin 80 minuuttia.
Vastoin sitkeitä huhuja, elokuvan leikkaamatonta versiota ei ole koskaan esitetty Suomen televisiossa. Ohjaaja Don Bluthin mukaan poisleikattuja kohtauksia ei koskaan arkistoitu ja niitä pidetään yleisesti ottaen kadonneina, joskin muutamia yksittäisiä animaatiofreimejä on onnistuttu löytämään.
Aiheesta muualla

Virallinen sivusto (englanniksi)
Sokokenmedestäjä

| Sokokenmedestäjä> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Loistomedestäjät Hedydipna
Laji::  pallidigaster
Kaksiosainen nimi
 Hedydipna pallidigaster  Sclater & Moreau, 1935 
Synonyymit
 Anthreptes pallidigaster 
Katso myös
   Sokokenmedestäjä Wikispeciesissä  
Infobox OKNimi-testi OKIUCN-testi OK: 
Sokokenmedestäjä (Hedydipna pallidigaster) on medestäjien heimoon kuuluva varpuslintu.
Levinneisyys

Sokokenmedestäjää tavataan hyvin pienellä ja hajanaisella alueella Keniassa ja Tansaniassa. Sen populaation arvellaan olevan 2 500–9 999 yksilöä. Laji on vähenemässä elinympäristöjen tuhoutumisen vuoksi, ja se on luokiteltu erittäin uhanalaiseksi.
Välisijayhdiste

Välisijayhdiste on kemiallinen yhdiste, jossa pienikokoinen epämetalliatomi on siirtymämetallin metallihilassa sijaitsevissa aukoissa, joita kutsutaan välisijoiksi. Tyypillisesti riittävän pieni epämetalliatomeja, jotka muodostavat siirtymämetallien kanssa välisijayhdisteitä ovat vety, boori, hiili ja typpi. Toisinaan myös eräitä hapen, piin ja rikin siirtymämetalliyhdisteitä pidetään välisijayhdisteinä. Välisijayhdisteiden koostumus on usein epästoikiometrinen ja vaihtelee, joten niitä voidaan pitää kiinteinä seoksina pikemminkin kuin varsinaisina yhdisteinä.
Välisijayhdisteillä on sekä metallimaista että ionisidoksellisen yhdisteen luonnetta. Ioniyhdisteille tyypillisiä ominaisuuksia ovat kovuus, korkea sulamispiste ja hauraus. Metallimaisia ominaisuuksia puolestaan ovat niille tyypillinen kiilto ja hyvä sähkönjohtokyky. Välisijayhdisteiden sähkönjohtokyky voi olla jopa parempi kuin puhtaan metallin. Välisijahydrideillä on sovelluksia vedyn varastoinnissa. Välisijakarbidit ja -nitridit ovat kovia ja kuumuutta kestäviä materiaaleja, joten niitä käytetään hionta- ja leikkausaineina ja kuumuudenkestävyyttä sekä kemiallista inerttiyttä vaativissa sovelluksissa.
Ill Communication

| Ill Communication Beastie Boys |
| --- | --- | --- |

Studioalbumin tiedot
 Julkaistu: 31. toukokuuta 1994
 Tuottaja(t): Beastie Boys Mario Caldato, Jr.
 Tyylilaji: Hip hop
 Kesto: 59.37
 Levy-yhtiö: Capitol Records
Beastie Boysin muut julkaisut
| Check Your Head 1992 | Ill Communication 1994 | Pretzel Nugget 1994 |
Ill Communication on Beastie Boysin neljäs pitkäsoitto, joka julkaistiin 31. toukokuuta 1994. Se oli yhtyeen toinen albumi, joka nousi Billboard 200 -listan ykkössijalle, ja on myös toinen, joka sai kolminkertaista platinaa. Myös kriitikkoarviot olivat myönteisiä.
Albumi sisältää hitin "Sabotage", josta tehdyn videon ohjasi Spike Jonze. Musiikkivideo parodioi 1970-luvun poliisisarjoja.
Kappaleluettelo

"Sure Shot" (Beastie Boys/Caldato/DJ Hurricane) – 3:19
"Tough Guy" (AWOL/Beastie Boys) – :57
"B-Boys Makin' With the Freak Freak" (Beastie Boys) – 3:36
"Bobo on the Corner" (Beastie Boys/Bobo/Money Mark) – 1:13
"Root Down" (Beastie Boys) – 3:32
"Sabotage" (Beastie Boys) – 2:58
"Get It Together" (Beastie Boys/Davis) – 4:05
"Sabrosa" (Beastie Boys/Bobo/Money Mark) – 3:29
"The Update" (Beastie Boys/Caldato/Money Mark) – 3:15
"Futterman's Rule" (Beastie Boys/Money Mark) – 3:42
"Alright Hear This" (Beastie Boys) – 3:06
"Eugene's Lament" (Beastie Boys/Bobo/Gore/Money Mark) – 2:12
"Flute Loop" (Beastie Boys/Caldato) – 1:54
"Do It" (Beastie Boys/Biz Markie/Caldato/Money Mark) – 3:16
"Ricky's Theme" (Beastie Boys/Bobo/Money Mark) – 3:43
"Heart Attack Man" (AWOL/Beastie Boys) – 2:14
"The Scoop" (Beastie Boys/Caldato) – 3:36
"Shambala" (Beastie Boys/Beastie Boys/Bobo/Money Mark) – 3:40
"Bodhisattva Vow" (Beastie Boys/Caldato) – 3:08
"Transitions" (Beastie Boys/Money Mark) – 2:31
"Dope Little Song" [Japanin bonusraita] - 1:51
"Resolution Time" [Japanin bonusraita] - 2:49
"Mullet Head" [Japanin bonusraita] - 2:52
"The Vibes" [Japanin bonusraita] - 3:06
Tekijät

Beastie Boys - tuottaminen
Mario Caldato, Jr. - tuottaja
John Klemmer - sämplet
Adam "Adrock" Horovitz - laulu, kitara
Michael "Mike D" Diamond - laulu, rummut
Adam "MCA" Yauch - laulu, basso
Eugene Gore - viulu
Eric Bobo - lyömäsoittimet
Amery Smith - rummut
"Keyboard Money Mark" Nashita - kosketinsoittimet, urut
Q-Tip - laulu
Biz Markie - laulu
Listasijoitukset

Billboard (Pohjois-Amerikka)
Listasijoitukset > Albumi

| Vuosi | Lista | Sijoitus |
| --- | --- | --- |
| 1994 | Billboard 200 | 1 |
| 1994 | Top R&B/Hip-Hop Albums | 2 |
Listasijoitukset > Singlet

| Vuosi | Single | Lista | Sijoitus |
| --- | --- | --- | --- |
| 1994 | "Get It Together" | Hot Dance Music/Maxi-Singles Sales | #5 |
| 1994 | "Get It Together" | Hot Rap Singles | #43 |
| 1994 | "Sabotage" | Modern Rock Tracks | #18 |
| 1994 | "Sure Shot" | Hot Dance Music/Maxi-Singles Sales | #48 |
| 1995 | "Root Down" | Billboard Hot 100 | #50 |
Hjalmar Väre

Frans Albert Hjalmar Väre (6. marraskuuta 1879 Vihti – 20. maaliskuuta 1952 Turku) oli suomalainen kilpapyöräilijä.
Turun Urheiluliittoa edustanut Väre osallistui Tukholman 1912 olympialaisten maantiepyöräilyyn. Hän sijoittui henkilökohtaisessa 320 kilometrin kilpailussa 66:nneksi. Joukkuekilpailussa Suomen joukkue sijoittui viidenneksi.
Ammatiltaan Hjalmar Väre oli rautatieläinen ja asemamies.
Disco Elysium

| Disco Elysium |
| --- | --- |

Kehittäjä:  ZA/UM
Julkaisija:  ZA/UM
Jakelija:  Steam, GOG.com, Epic Games Store, Google Stadia, Nintendo eShop ja PlayStation Store
Suunnittelija:  Robert Kurvitz
Käsikirjoittaja:  Robert Kurvitz
Taiteilija:  Aleksander Rostov
Säveltäjä:  British Sea Power
Pelimoottori:  Unity
Julkaistu:   15. lokakuuta 2019
Lajityyppi:  roolipeli
Pelimuoto:  yksinpeli
Ikäluokitus:  ESRB: Alkaen 17 vuotta 
Alusta:  macOS, Nintendo Switch, PlayStation 4, PlayStation 5, Stadia, Windows, Xbox One, Xbox Series X/S
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK   : 
Disco Elysium on virolaisen ZA/UM-studion kehittämä roolipeli, joka julkaistiin vuonna 2019. Se voitti lukuisia palkintoja, kuten PC Gamerin "vuoden pelin" eli Game of the Year -palkinnon sekä useita videopeli-BAFTA-palkintokategorioita.
Kehitys

Disco Elysium kehitti virolainen ZA/UM-studio. Pelin pääidean luoja oli Robert Kurvitz. Peli perustuu Kurvitzin kirjoittamaan romaaniin "Sacred and Terrible Air" (viroksi Püha ja õudne lõhn, joka kuvaa pelin tapahtumapaikkana toimivan kaupungin ja sen historiallista taustaa. Pelin kehitys alkoi vuonna 2016, ja se oli alun perin nimeltään "No Truce With The Furies" ennen nimensä muuttamista "Disco Elysiumiksi". Kehitysprosessi oli intensiivinen, ja se sisälsi monimutkaisen vuoropuhelujärjestelmän ja ainutlaatuisen taidetyylin luomisen, josta vastasi taiteellinen johtaja Aleksander Rostov. Pelin musiikista vastasi brittiläinen British Sea Power.
Juoni

Peli sijoittuu kuvitteelliseen Revacholin kaupunkiin, joka on toipumassa menneisyytensä sotaisista ja taloudellisista mullistuksista. Pelaaja ohjaa muistinsa menettänyttä etsivää, joka herää hotellihuoneesta ilman minkäänlaisia muistikuvia itsestään taikka ympäröivästä maailmasta. Pelin edetessä pelaajan tehtävänä on selvittää monimutkainen murhatapaus samalla, kun hän tutkii kaupungin syvälle juurtuneita poliittisia ristiriitoja ja yrittää rakentaa identiteettiään pirstaleisten muistikuvien perusteella. Pelaajan valinnat vaikuttavat vahvasti tarinan kulkuun ja lopputulokseen.
Pelaaminen

Disco Elysium on isometrisesta kuvakulmasta pelattava, dialogiin ja valintoihin pohjautuva roolipeli. Se erottuu muista roolipeleistä sen ainutlaatuisen ja monimutkaisen pelimekaniikan ansiosta. Peli ei sisällä perinteistä taistelujärjestelmää, vaan keskittyy vuoropuheluun ja hahmon sisäiseen monologiin. Pelaajat voivat kehittää hahmoaan valitsemalla erilaisia taitoja neljästä pääkategorista, Älykkyys, Psyke, Fyysinen ja Motoriikka, jotka vaikuttavat vuorovaikutukseen pelimaailman kanssa ja hahmojen välisiin keskusteluihin. Pelin edetessä pelaajan valinnat avaa uusia polkuja ja vaikuttavat tarinan kehittymiseen ja loppuratkaisuihin. Kaiken kaikkiaan kaikki 24 taitoa ovat myös keskustelevassa ja joskus myös ristiriitaisessa vuorovaikutuksessa keskenään. Pelin edetessä taitojen vuorupuhelun höystämä päähenkilön sisäinen monologi voi myös rohkaista pelaajaa erilaisiin valintoihin, joista kaikki eivät ole aina lopputuloksen kannalta toivottavia. Tämän lisäksi hahmon ajattelua voi kehittää omaksumalla erilaisia teorioita, jotka voivat saada sytykkeen esimerkiksi muiden hahmojen kanssa käydystä keskustelusta. Ajatuspuun valinnoilla on myös oma vaikutuksensa pelin kulkuun ja esimerkiksi dialogivalintoihin.
Vastaanotto ja vaikutukset

Disco Elysium sai laajalti ylistystä kriitikoilta sen julkaisun jälkeen. Peliä kehuttiin sen syvällisestä tarinankerronnasta, monimutkaisista hahmoista ja innovatiivisesta pelimekaniikasta, joka haastoi perinteisen roolipeligenren normit. Pelin dialogi ja maailmanrakennus saivat erityistä kiitosta, samoin kuin sen taiteellinen suunnittelu ja ääniraita. Peli voitti useita palkintoja, mukaan lukien BAFTA-palkinnot parhaasta debyyttipelistä, parhaasta käsikirjoituksesta ja parhaasta musiikista. Se myös keräsi useita Game of the Year -palkintoja eri pelimediajulkaisuilta, mikä vahvisti sen asemaa yhtenä vuoden merkittävimmistä peleistä.
Disco Elysiumin vastaanotto heijasti myös sen vaikutusta videopelikulttuuriin, sillä se tarjosi ainutlaatuisen näkökulman roolipelien mahdollisuuksiin tarinan kertomisen ja hahmonkehityksen suhteen. Pelin menestys on osoitus siitä, että innovatiiviset ja ajatuksia herättävät pelit voivat resonoida laajasti yleisön keskuudessa. Vaikka kyseessä on suhteellisen uusi julkaisu videopelien maailmassa, pelin vaikutus peliteollisuuteen ja kulttuuriin on jo merkittävä. Pelin tarjoama syvällinen kerronta ja poikkeuksellinen vapaus hahmon kehittämisessä ovat asettaneet uusia standardeja roolipeligenrelle. Lisäksi peli on herättänyt keskustelua videopelien roolista taiteen muotona, ja sen vaikutus näkyy jatkuvasti uusissa peleissä, jotka pyrkivät samanlaiseen narratiiviseen syvyyteen ja monimutkaisuuteen.
Väestönlaskenta

Väestönlaskentaa Hollannissa 1925.
Väestönlaskenta tai väestölaskenta on toimenpide, jolla valtio hankkii tilastotieteellistä tietoa väestöstään.
Historia

Väestönlaskentaa on monissa maissa suoritettu jo tuhansia vuosia sitten, useimmiten verotuksellisista syistä. Vanhin säilynyt luotettava väestötieteellinen tieto on Kiinasta ajanlaskun alun tienoilta.
Historia > Muinainen Egypti

Egyptiläisessä Palermon kivessä on säilynyt maininta, joka osoittaa, että jo vanhan valta­kunnan aikana järjestettiin säännöllisesti väestön­laskentoja.
Historia > Muinainen Israel

Raamatussa on useita mainintoja väestön­laskennoista. Toisen Mooseksen kirjan mukaan israelilaisten oli suoritettava ilmestysmajan ylläpitämiseksi puolen sekelin sovitus­maksu, jota varten heidät oli myös laskettava.. Neljäs Mooseksen kirja on saanut latinalaisen nimensä Numeri (engl. Book of Numbers) väestön­laskennoista, jotka sen mukaan suoritettiin ensin Siinain erämaassa toisena vuotena Egyptistä lähdön jälkeen ja uudestaan myöhemmin Moabin arolla.
Myös Daavidin mainitaan panneen toimeen väestönlaskennan Israelissa, mikä Ensimmäisen aika­kirjan mukaan kuitenkin johtui saatanan yllytyksestä ja johti kohtalokkaisiin seurauksiin. Hänen poikansa Salomon kerrotaan laskeneen kaikki Israelissa olleet ulko­maalaiset.
Luukkaan evankeliumin mukaan Jeesus syntyi hetkellä, jolloin keisari Augustuksen määräämää yleistä väestön­laskentaa ja verollepanoa oltiin parhaillaan toteuttamassa.
Historia > Kiina

Maailman vanhimmat väestönlaskennat, joissa saadut tiedot ovat säilyneet, suoritettiin Kiinassa. Kanadalaisen tietosanakirjan (The Canadian Encyclopedia) mukaan Kiinassa suoritettiin väestönlaskenta jo 4 000 vuotta sitten.. Muinaisen Kiinan tunnetuin väestön­laskenta suoritettiin kuitenkin Han-dynastian aikana vuonna 2 jaa. Tutkijat pitävät sen tuloksia sangen luotettavina.. Sen mukaan Kiinassa oli tuolloin 57,67 miljoonaa asukasta ja 12,36 miljoonaa kotitaloutta. Kolmas väestönlaskenta, josta on säilynyt tietoja, suoritettiin vuonna 144, jolloin asukkaita oli 49,73 miljoonaa ja kotitalouksia 9,94 miljoonaa.
Historia > Intia

Intian vanhin väestönlaskenta, josta on säilynyt tietoja, suoritettiin noin vuonna 300 eaa. keisari Chandragupta Mauryan valtakaudella Kautilyan johdolla.. Myöhemmin sellaisia ei tiedetä suoritetun ennen kuin mogulihallitsija Akbarin aikana.
Historia > Rooman valtakunta

Rooman valtakunnan hallinnossa määräaikaisilla väestönlaskennoilla eli censuksilla oli suuri merkitys, ja ne suoritettiin verojen määräämistä varten. Harvoja poikkeuksia lukuun ottamatta sellainen pidettiin joka viides vuosi. Tuloksena saatiin luettelo kansalaisista ja heidän omaisuudestaan, jonka perusteella heidän oikeutensa ja velvollisuutensa määräytyivät. Liviuksen mukaan ensimmäisen censuksen pani toimeen kuningas Servius Tullius 500-luvulla eaa. Censusten järjestäminen oli kensorien (lat. censor) vastuulla.
Väestönlaskentaa tarkoittava latinan sana census on lainautunut muun muassa englannin kieleen.
Historia > Kalifaatti

Keskiajalla arabien kalifaatti alkoi suorittaa väestönlaskentoja pian perustamisensa jälkeen. Ensimmäisen sellaisen pani toimeen kalifi Omar.
Historia > Keskiajan Eurooppa

Domesday Book laadittiin Englannissa Vilhelm Valloittajan käskystä vuonna 1086, jotta hän voisi verottaa valloittamaansa maata. Vuonna 1183 ristiretkeläisten perustamassa Jerusalemin kuningaskunnassa suoritettiin väestönlaskenta sen selvittämiseksi, kuinka paljon miehiä ja rahaa voitaisiin saada kokoon, mikäli Egyptin ja Syyrian sulttaani Saladin aikoisi hyökätä sen alueelle.
Historia > Inkavaltio

1400-luvulla inkavaltiolla oli ainutlaatuinen tapa kerätä väestötietoja. Inkoilla ei ollut kirjoitettua kieltä, mutta numeerista tietoa voitiin tallentaa quipulle, laaman tai alpakan karvoista valmistetuille köysille, joissa olevat solmut tarkoittivat lukuja kymmenjärjestelmän mukaisesti.
Historia > Espanjan imperiumi

Espanjan kuningas Filip II antoi 25. toukokuuta 1577 määräyksen, jonka mukaan Espanjan omistukset Länsi-Intiassa oli laskettava. Cronista Mayor-Cosmógrafon toimistossa laadittiin ohjeet ja kyselylomake, joka jaettiin Uuden Espanjan ja Perun viranomaisille tietojen keräämiseksi. Kyselylomakkeessa oli 50 osaa, ja sen tarkoituksena oli saada tietoa maasta ja sen asukkaiden elämästä. Tulokset, jotka tunnetaan nimellä "relaciones geográficas", kirjattiin vuosien 1579 ja 1595 välillä ja palautettiin Espanjaan Cronista Mayor-Cosmógrafolle.